**Szentendre Város Önkormányzat Képviselő-testületének**

**14/2017. (IV.20.) önkormányzati rendelete**

**Szentendre Város Önkormányzata Képviselő-testületének Szervezeti és Működési Szabályzatáról szóló 22/2016. (IX.13.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdés a) pontja, valamint Magyarország helyi önkormányzatairól szóló 2011. évi CLXXXIX. tv. 53. § (1) bekezdésében kapott felhatalmazás alapján Szentendre Város Önkormányzatának Szervezeti és Működési Szabályzatáról szóló 22/2016. (IX.13.) önkormányzati rendeletének módosításáról az alábbiakat rendeli el:

**1. §** Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet (továbbiakban: R.) 4. §-a az alábbi (7) – (9) bekezdésekkel egészül ki:

„4. § (7) Az Önkormányzat közigazgatási területén az alábbi tevékenység kizárólagos joggal felruházott közszolgáltatója az Önkormányzattal kötött közszolgáltatási szerződés alapján az Önkormányzat kizárólagos tulajdonában álló, Cg. 13-09-108616 cégjegyzékszámú AQUAPALACE Kereskedelmi és Szolgáltató Korlátolt Felelősségű Társaság (2000 Szentendre, Kálvária út 16. C. ép.): szentendrei székhelyű általános iskolák tanulói részére biztosítandó térítésmentes úszásoktatáshoz kapcsolódó feladatok ellátása.

(8) Az Önkormányzat közigazgatási területén az alábbi tevékenység kizárólagos joggal felruházott közszolgáltatója az Önkormányzattal kötött közszolgáltatási szerződés alapján az Önkormányzat minősített többséget biztosító befolyásával bíró, Cg. 13-09-114063 cégjegyzékszámon nyilvántartott, Szentendre És Térsége TDM Nonprofit Korlátolt Felelősségű Társaság (székhelye: 2000 Szentendre, Dumtsa Jenő utca 22.): a helyi turizmus fejlesztése érdekében vállalt feladatok közül a Tourinform Iroda ( 2000 Szentendre, Dumtsa J. u. 22.) működtetése, helyi turisztikai marketing tevékenység elvégzése, imázsépítés, turisztikai marketing akciók lebonyolítása.

(9) Az Önkormányzat kizárólagos tulajdonában álló, Cg. 13-09-131573 cégjegyzékszámú, Szentendrei Kulturális Központ Nonprofit Kft. (székhelye: 2000 Szentendre, Duna korzó 11/A.) által végzendő közszolgáltatási feladatokat Szentendre Város Önkormányzat Képviselő-testületének a közművelődésről szóló mindenkor hatályos rendelete tartalmazza.”

**2. §** A R. 48. § (3) bekezdése helyébe az alábbi rendelkezés lép:

„48. § (3) A Hivatal szervezetének tagozódása: iroda / kabinet, csoport, önálló referens. A Hivatal az alábbi egységekből épül fel:

* Jegyző
* Aljegyző
* Jogi Iroda
* Polgármesteri kabinet
* Ügyfélszolgálati csoport
* Önkormányzati Kommunikációs Kabinet
* Főépítészi Kabinet
* Jegyzői Kabinet
* Építéshatósági Iroda
* Önkormányzati és Szervezési Iroda
* Közigazgatási és Adó Iroda
* Hatósági csoport
* Közterület-felügyelet
* Adócsoport
* Gazdasági vezető
* Közgazdasági Iroda
* Vagyongazdálkodási Iroda
* Informatikai Iroda
* Városi Főmérnök
* Városfejlesztési Iroda”

**3. §** A R. 1. sz. melléklete helyébe jelen rendelet 1. sz. melléklete lép.

**4. §** (1) Jelen rendelet a kihirdetést követő napon lép hatályba, és az azt követő napon hatályát veszti.

 (2) A rendelet kihirdetéséről a jegyző gondoskodik.

Szentendre, 2017. április 13.

**Verseghi-Nagy Miklós dr. Gerendás Gábor**

 polgármester jegyző

**Záradék:**

Jelen rendelet 2017. április 20-án került kihirdetésre.

**dr. Gerendás Gábor**

 jegyző

***1. sz. melléklet***

*az Önkormányzat önként vállalt feladatai*

|  |  |
| --- | --- |
| ***Jogszabály megjelölés, vagy a feladatellátás alapja*** | ***Feladat*** |
| 252/2006. (XII. 7.) Korm. rend. 12/2013. (V.14.) önkormányzati rendelet | Tervtanács működtetése |
| 1997. évi CLIV. tv.30/2013. (II.14.) Kt. sz. határozat | Járóbeteg szakellátás |
| 201/2014. (IX.11.) Kt. sz. határozat | Bursa Hungarica Felsőoktatási Önkormányzati Ösztöndíj biztosítása |
| 50/2007.(X.12.) Önk. sz. rendelet | „Talentum” Ösztöndíj biztosítása |
| Éves költségvetési rendelet szerint | Jó tanuló, jó sportoló díj adományozása |
| 1995. évi LIII. törvény 58. § (1)20/2011. (V.18.) Önk. sz. rendelet | Környezetvédelmi Alap terhére nyújtandó támogatások |
| Éves költségvetési rendelet szerint | Városi sportrendezvények támogatása |
| Éves költségvetési rendelet szerint | Közalapítványok, egyházak, kulturális, oktatási, egészségügyi ifjúsági, szociális, civil és egyéb szervezetek támogatása |
| 41/2003. (VI.18.) Önk. sz. rendelet10/2008. (II.20.) Önk. sz. rendelet | Városi kitüntető díjak adományozása |
| Éves költségvetési rendelet szerint | Szobrok, emléktáblák felállítása |
| Éves költségvetési rendelet szerint | Testvérvárosi kapcsolatok |
| Éves költségvetési rendelet szerint | Részvétel önkormányzati szakmai és érdekvédelmi szervezetekben |
| Éves költségvetési rendelet szerint | Polgárőrség, Rendőrség támogatása |
| Éves költségvetési rendelet szerint | 1+1 út és járdaépítési fejlesztési program |
| Éves költségvetési rendelet szerint | Kulturális Központ fejlesztési támogatás |
| Éves költségvetési rendelet szerint | Városi Szolgáltató NZrt. fejlesztési támogatása |
| **Éves költségvetési rendelet szerint**  | **Gyermekek úszásoktatásának biztosítása** |
| **Éves költségvetési rendelet szerint** | **Aquapalace Kft. működtetése és fejlesztésének támogatása** |
| Éves költségvetési rendelet szerint | Dunakanyar csatorna társulás működési hozzájárulása |
| Éves költségvetési rendelet szerint | Polgármesteri keretből nyújtott támogatások |